Diari Oficial de la Generalitat Valenciana


Sumari del DOGV 4451, del 03-03-2003 (2003/2057)

Informació pública del programa d'actuació integrada per gestió indirecta del sector residencial Cañada de la Señora II.
------------------------------------------------------------------------------------------------------------------------

### Dades del document

Número de DOGV
:   4451

Data del DOGV
:   03-03-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/2057


Organisme emissor
:   Ajuntament de Nàquera

Tipus de document
:   Anunci

Informació pública del programa d'actuació integrada per gestió indirecta del sector residencial Cañada de la Señora II. [2003/A2057]
  
Mitjançant la Resolució de l'Alcaldia número 0088/2003, d'11 de febrer de 2003, s'ha acordat:
  
Primer
  
Iniciar l'expedient per a la gestió indirecta del sector residencial Cañada de la Señora II, segons l'expedient número 206/2002, instat per Margarita Aznar Salinas, amb document nacional d'identitat número 16870489, i domicili al carrer Sorní, 24, 7é, de València, en nom i representació de l'Agrupació d'Interés Urbanístic Cañada de la Señora II. L'alternativa tècnica inclou els documents següents:
  
- Programa d'actuació integrada - memòria.
  
- Pla de reforma interior de millora.
  
- Avantprojecte d'urbanització.
  
- Escriptura de constitució de l'Agrupació d'Interés Urbanístic Cañada de la Señora II.
  
- Estatuts de l'Agrupació d'Interés Urbanístic Cañada de la Señora II.
  
Segon
  
Sotmetre l'expedient al tràmit d'informació pública mitjançant un edicte publicat en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana, amb l'advertiment de la possibilitat de formular-hi al·legacions, proposicions juridicoeconòmiques en competència i alternatives tècniques.
  
S'hi podran presentar alternatives tècniques i al·legacions durant 20 dies hàbils comptadors des de l'última publicació de l'edicte. Les proposicions juridicoeconòmiques s'hauran de presentar durant els cinc dies hàbils següents al venciment del termini anterior. Els esmentats terminis es prorrogaran, per 20 dies hàbils addicionals, si durant els 10 primers d'informació pública alguna persona es compromet a presentar una alternativa tècnica substancialment distinta a la inicial i en presta caució en la quantia que reglamentàriament es determine (o si pertoca: proposar al Ple la desestimació de la proposta).
  
Tercer
  
Notificar el present decret al domicili fiscal de les persones que consten en el cadastre com a titulars de drets afectats per l'actuació proposada.
  
Quart
  
De conformitat amb el que disposa l'article 38 de la Llei 6/1994, de 15 de novembre, Reguladora de l'Activitat Urbanística, els articles 158 i 175 del Reglament de Planejament de la Comunitat Valenciana i la resta de legislació aplicable, se sotmetrà a informació pública l'edicte a l'efecte que les persones interessades en l'expedient puguen formular, durant el termini d'un mes, les al·legacions que consideren convenients respecte de la proposta de programa per a la gestió indirecta del sector residencial Cañada de la Señora II.
  
Cinqué
  
La documentació completa està depositada, per a la seua consulta pública en horari d'oficina, a l'Ajuntament de Náquera.
  
Sisé
  
Així mateix, i de conformitat amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es publicarà un edicte per a les persones interessades que siguen desconegudes, de les quals s'ignore el lloc de notificació o a les que, després d'haver-se intentat la notificació, no se'ls haguera pogut efectuar, a l'efecte de trametre un avís amb el contingut del present anunci a les persones titulars de drets que figuren en el cadastre, segons el que disposa l'article 46.3 de la Llei 6/1994, Reguladora de l'Activitat Urbanística, de la Generalitat Valenciana.